GMA Network

Ti GMA Network (Global Media Arts wenno simple laeng a kas GMA) ket maysa nga free-to-air  network ti telebision iti Filipinas. Daytoy ti kangrunaan a tagikua iti publiko a nailaklako a GMA Network, Inc. Ti immuna a broadcast iti telebision ket idi Oktubre 29, 1961. Ti GMA Network (dati nga ammo a kas Republic Broadcasting System, GMA Radio-Television Arts ken GMA Rainbow Satellite Network) ket kadawyan a makunkuna a kas ti Kapuso Network a maibatay iti paraigid ti logo ti kompania. Naikuartel daytoy iti GMA Network Center iti Siudaad ti Quezon ken ti trasmiterna, ti Tower of Power, ket maibirukan iti Abenida Tandang Sora Avenue, Baranggay Culiat nga adda pay met iti Siudad ti Quezon nga agraman kadagiti rehional nga estasion ken kadagiti opisina nga estratehiko a mabirukan kadagiti sumurok a 9 a nangruna a siudad iti amin a paset ti pagilian.

Ti kasisigud idi a sawen ti akronimo a GMA ket Greater Manila Area, a mangibagbaga iti immuna a sakup a lugar ti estasion. Idi metten dimmakkel ti network, nagbaliw daytoy iti Global Media Arts. Ti kangrunaan nga estasion ti telebision ti GMA ket ti DZBB-TV (GMA-7 Manila) a mangawit iri VHF Channel 7 (analog a broadcast) nga agraman ti Channel 15 nga agserbi a kas maysa a permanente a naikeddeng a dihital a prekuensia. Agpatpataray ti network iti ballasiw ti purpuro ti Filipinas ti departamento ti GMA Regional TV nga addaan kadagiti 5 a pagtaudan nga estasion ken dagiti 48 relay nga estasion iti amin a paset ti pagilian. Dagiti programana ket mabalin pay a magun-od iti ruar ti Filipinas babaen dagiti mabayadan a channel ti Filipinas iti GMA Pinoy TV, GMA Life TV ken GMA News TV International a mabalin a magun-od babaen dagiti sistema ti satelite ken cable TV iti amin a paset ti lubong. Manipud idi 2013, agsubsuboken ti GMA kadagiti broadcast iti dihital a naindagaan a telebision nga agus-usar iti pagalagadan ti Hapon iti ISDB-T, kadagiti napili a lugar iti Filipinas.

Dagiti nagibasaran

Dagiti akinruar a silpo 
Media Ownership Monitor Philippines - Television

GMA Network
Internet
Metro Manila